เรื่องร้องเรียน: มีการลักลอบทิ้งขยะ ในที่ดินส่วนบุคคล ใกล้กับหมู่บ้านกอบแก้ว 2 พุทธมณฑลสาย 2 ซอย 24 แขวงศาลาธรรมสพน์ เขตทวีวัฒนา กรุงเทพมหานคร พยายามร้องเรียนที่สำนักงานเขตทวีวัฒนาไปแล้ว 2 ครั้ง แต่ยังไม่ได้รับการแก้ไขแต่อย่างใดค่ะ ซึ่งปริมาณขยะที่คนมาลักลอบทิ้ง ก็เพิ่มขึ้นอย่างต่อเนื่อง โดยเจ้าของที่ดิน เพิกเฉย ส่งผลให้ผู้คนที่อาศัยโดยรอบได้รับความเสียหาย ทั้งกลิ่น ทั้งฝุ่น และทัศนวิสัย รวมถึงสิ่งแวดล้อมที่เป็นพิษ มีมลพิษเกิดขึ้น ส่งผลต่อสุขภาพ
การดำเนินการของเจ้าหน้าที่: เจ้าหน้าที่เทศกิจดำเนินการตรวจสอบการทิ้งขยะในพื้นที่ส่วนบุคคล ถ.พุทธมณฑลสาย 2 ซอยที่ 24 จากการตรวจสอบพบว่าแปลงที่ดินบริเวณดังกล่าว เป็นพื้นที่โล่งรกร้างไม่มีการล้อมรั้ว พบการนำเศษวัสดุปูน และสิ่งปฏิกกูลทิ้งจำนวนมาก โดยเจ้าหน้าที่เทศกิจได้ประชาสัมพันธ์ ประชาชนที่พักอาศัยใกล้เคียงห้ามมิให้นำขยะหรือสิ่งอื่นใดมาทิ้งในแปลงที่ดินดังกล่าว เพื่อป้องกันปัญหามลภาวะและสภาพแวดล้อมเสื่อมโทรม และได้ประสานเจ้าของที่ดินตามเบอร์โทรศัพท์ที่พบเพื่อดำเนินการปิดกั้นล้อมรั้ว และดูแลที่ดินให้เรียบร้อยมิให้เกิดปัญหาการลักลอบทิ้งขยะในบริเวณดังกล่าว
ความเห็นของผู้แจ้ง: การแจ้งเรื่องผ่านช่องทางนี้ได้รับความสะดวกรวดเร็วและ ได้รับการแก้ไขอย่างถูกต้อง  ผิดกับการโทรเข้าติดต่อสำนักงานเขตทวีวัฒนาโดยตรงโทรติดต่อสามถึงสี่ครั้งกลับไม่ได้รับการแก้ไข  สำหรับช่องทางนี้สามารถดำเนินการได้อย่างรวดเร็ว ยอดเยี่ยมมากค่ะ ขอบพระคุณมากค่ะ
พื้นที่: แขวงศาลาธรรมสพน์ เขตทวีวัฒนา กรุงเทพมหานคร